Source: https://zastupitelstvo.egov.sk/sk/samosprava/uznesenie/id:7931
Timestamp: 2020-05-27 22:23:18+00:00
Document Index: 12497289

Matched Legal Cases: ['§ 2', '§ 4', '§ 4', '§ 8', '§ 12', '§14', '§ 5']

Uznesenia | Bratislava-Devín (mestská časť) | Zastupiteľstvo
Miestne zastupiteľstvo – Zasadnutie 29.04.2020
Bod č. 4: Návrh Všeobecne záväzného nariadenia hlavného mesta SR Bratislavy o nakladaní s komunálnymi odpadmi a drobnými stavebnými odpadmi na území hlavného mesta Slovenskej republiky Bratislavy - žiadosť o zaujatie stanoviska.
Uznesenie 98/2020
Miestne zastupiteľstvo Mestskej časti Bratislava-Devín po prerokovaní materiálu
Mestskému zastupiteľstvu hlavného mesta Slovenskej republiky Bratislavy schváliť návrh Všeobecne záväzného nariadenia hlavného mesta SR Bratislavy o nakladaní s komunálnymi odpadmi a drobnými stavebnými odpadmi na území hlavného mesta Slovenskej republiky Bratislavy s pripomienkami:
jednoznačne stanoviť, že každý vlastník nehnuteľnosti podľa § 2 ods. (14) je povinný sa zapojiť do systému zberu odpadu a platiť tak za zber odpadu poplatok
rozšíriť právo pôvodcu odpadu na dezinfekciu kontajnera v mimoriadnych situáciách (napr. pandémia) na viac ako jedenkrát ročne (§ 4 pism. b))
zapracovať do príslušných paragrafov (napr. § 4,7,12) riešenia pre situácie, kedy sa ukáže nastavený vrecový režim ako intervalovo alebo kapacitne nedostatočný, umožniť dokúpenie a využívanie vlastných (farebne prispôsobených) vriec
vytvoriť možnosť pre dočasnú úpravu zapojenia sa v systéme zberu pre školy a školské zariadenia aj mimo obdobia prázdnin, napr. pri mimoriadnych situáciách (§ 8 ods. (2))
vytvoriť možnosť, aby mohol byť interval odvozu zberných vriec na plasty a papier aj častejšie, ako 1 krát za mesiac (§ 12 ods. (7))
vytvoriť možnosť, aby mohli byť zberné nádoby na biologicky rozložiteľný odpad zo záhrad zbierané a prepravované aj z miest, ktoré nie sú dostupné zvozovej technike, napr. zriadením náhradných stanovíšť (§14, ods. (11))
do celého VZN doplniť na príslušné miesta aj informácie vzťahujúce sa k zberným vreciam, napr. § 5,6,12
zadefinovať všade, kam je to predmetné, režim/prevádzku pozostatku doterajších zberných miest – konkrétne pre zelené zvony na sklo v zástavbe RD
zaniesť do VZN povinné, pravidelne aktualizované, prílohy s mapami trás pre pohyb zberovej techniky a bodmi zberných miest pre jednotlivé druhy zberových nádob/vriec
požadujeme zachovať zberné hniezda v obci
musí prebehnúť verejná diskusia v rámci technických možností s občanmi hlavného mesta vzhľadom na rozsiahle otázky tohto VZN na vplyv našich mestských častí a jej občanov podobne ako v prípade parkovacej politiky.
Prítomní: Drobniak, Jakubkovič, Kunst, Murín, Prieložný, Němec
Menovité hlasovanie:
Drobniak, Jakubkovič, Kunst, Murín, Prieložný, Němec
Za:6 Proti: 0 Zdržal sa: 0
Starostka mestskej časti Bratislava-Devín
Schválené Prítomní: 6	Neprítomní: 1	Za: 6	Proti: 0	Zdržali sa: 0	Nehlasovali: 0
Ing. arch. Gabriel Drobniak
JUDr. Jana Jakubkovič
Ing. Pavol Murín
Bc. Igor Prieložný
Ing. Zuzana Šubová